રાષ્ટ્રીય આદિજાતિ આયોગના સભ્યશ્રી હર્ષદભાઇ વસાવાએ જિલ્લા આયોજન મંડળ, જિલ્લા-તાલુકાના વિકાસ માટે રૂટીંગને બદલે કોઇ નવી વ્યવસ્થા કે આગવી ઓળખ સમુ નવુ મોડેલ વિકસાવવા, ફડચામાં ગયેલી સહકારી મંડળીઓને નિયમાનુસાર પુનઃ જીવીત કરવા, ઝરવાણી-જુનારાજમાં પુરતી વિજ સુવિધા ઉપલબ્ધ કરાવવા, લો-વોલ્ટેજના પ્રશ્ન બાબતે જરૂરી સર્વેક્ષણ કરવા, વન વિભાગ કે અન્ય વિભાગોના કારણોસર શાળાના ઓરડાના બાંધકમમાં પડતી મુશ્કેલીના નિરાકરણ માટે પરસ્પર સંકલન સાધીને તેનું નિરાકરણ લાવવા, શિક્ષકોની ઘટવાળી- શાળાઓમાં પ્રવાસી શિક્ષકોની નિમણૂંક કરવા, જરૂરી જણાય તેવા સ્થળે હાયર સેકન્ડરી વિભાગો શરૂ કરવા, પોલીટેકનીક કોલેજ માટે જગ્યા ફાળવવા, આવાસ યોજનાના અમલીકરણની સુવ્યવસ્થિત પધ્ધતિ વિકસાવીને અલાયદા ચોક્કસ મહેકમ થકી તેનું યોગ્ય મોનીટરીંગ કરવા, વન વિસ્તારમાં ઘરેલું ગેસ જોડાણની સુવિધા વિના કોઇપણ પરિવાર બાકી ન રહે તે જોવા, માં-અમૃતમ્ અને માં-વાત્સલ્ય યોજનાના લાભાર્થીઓને સાચા અર્થમાં લાભ મળી રહે તે જોવા, પ્રાથમિક આરોગ્ય કેન્દ્રો હેઠળના કેટલાક પેટા કેન્દ્રો કાર્યાન્વિત કરવા, જિલામાં મંજૂર થયેલી વેટરનરી પોલીકલીનીકને આધુનિક હોસ્પિટલમાં રૂપાંતર કરવા અને તે માટેના મોડેલમાં જરૂરી ફેરફાર કરીને વધુ જગ્યાની ફાળવણી થકી અદ્યતન મોડલ સાથે આધુનિક હોસ્પિટલ ઉભી કરવા ઉપરાંત જિલ્લામાં ગાય-ભેંસોની નવી ખરીદીના પ્રમાણની સાથોસાથ દુધ ઉત્પાદન પણ વધુ મેળવાય તે દિશાના પ્રયાસો હાથ ધરવાનો અનુરોધ કરી, માં – નર્મદા સૌને શક્તિ આપવાની સાથે મા – હરસિધ્ધિ શક્તિપીઠના સૌ પર આશિર્વાદ ઉતરે અને નર્મદા જિલ્લો ઉત્તરોત્તર પ્રગતિની હરણફાળમાં વધુને વધુ આગળ વધે તેવી શ્રી વસાવાએ “ટીમ નર્મદા” ને શુભેચ્છાઓ પાઠવી હતી.